ઈ.સ. 1953 માં મારા ભાઈ અરવિંદના લગ્ન હતાં, ત્યારે 'લ્હેરખી' નામની પ્રણયકાવ્યોની પુસ્તિકા સંપાદન કરીને વિનામૂલ્યે વહેંચી હતી. પછી વાર્ષિક સંપાદનો કરતો ગયો. પરિસ્થિતિ જ એવી ઊભી થઈ કે પ્રકાશન સાથે હું સંકળાતો ગયો. એસ.એન.ડી.ટી. યુનિવર્સિટીમાં અનેક પુસ્તકો કર્યા. ચીમનલાલ લિટરરી ટ્રસ્ટ અને ગુજરાત સાહિત્ય અકાદમી સાથે પણ સંકળાયો આ ગાળામાં 'મિહિકા' અને 'ઇમેજ પબ્લિકેશન્સ' પણ ઊભાં કર્યાં.